བར་སྐབས་ཤིག་ནས་དགེ་ཆོས་ཞིབ་འཇུག་གི་དཔེ་དེབ་འདྲ་མིན་གསར་ཐོན་བྱུང་བ་དག་ལའང་བམ་ཀློག་རེ་བྱས་མོད།དགེ་ཆོས་ཞིབ་འཇུག་གནང་མཁན་མང་ཆེ་བས་མཁས་པ་སྔ་མ་དག་གི་བཤད་ཅིང་བྲིས་ཟིན་པའི་ཀླུ་སྒྲུབ་དགོངས་རྒྱན་དང་ཐ་སྙད་ཚད་གྲུབ་སྐོར་ལས་གཞན་ཆུང་གྲོགས་རྗེས་དྲན་སོགས་ཁ་རེ་ཁ་ནས་མ་གཏོགས།དགེ་ཆོས་ལ་གཏིང་ཟབ་པའི་ཞིབ་འཇུག་བྱ་ཐུབ་ཀྱི་མི་འདུག་ཨང་སྙམ་པའི་འཁྲུལ་སྣང་ཡང་སྐབས་དེར་སྐྱེས་མྱོང་སྟེ།དེ་ནི་དགེ་ཆོས་ཞིབ་འཇུག་ལ་ཚོས་དགེ་ཆོས་ཀྱི་བསམ་བློའི་ལྟ་བའི་འབྱུང་ཁུངས་དང་།ཁོང་གི་གསུང་རྩོམ་དག་ལས་གང་ཞིག་དགེ་ཆོས་ཁོ་རང་ཉིད་ཀྱིས་གལ་བོ་ཆེར་དགོངས་ཡོད་མེད་ཐད་ལ་དཔྱད་མི་འདུག་པ་དང་།དཔྱད་ཤེས་ཀྱི་ཡང་མེད་པ་འདྲ་ཨང་བསམ་མྱོང་།ཨ་ཅང་ཁ་ཕོ་ཙམ་སྟེ།ང་རང་གིས་དགེ་ཆོས་ཀྱི་གསུང་རྩོམ་དག་གི་སྐོར་ནས་དཔྱད་བརྗོད་ཚིག་གཅིག་ཀྱང་བྲིས་མ་མྱོང་བས་གཞན་ལ་ཅི་ཞིག་བཤད།